Up-173/98
Natisni
Opravilna št.:
Up-173/98
Datum odločitve:
24. 11. 1999
ECLI:
ECLI:SI:USRS:1999:Up.173.98
Akt:
Ustavna pritožba M.1 d.o.o., A. A. in B. B. zoper sklep Višjega sodišča v Kopru št. Cpg 156/97 z dne 15. 5. 1997
Izrek:
Ustavna pritožba M.1 d.o.o., A. A. in B. B. zoper sklep Višjega sodišča v Kopru se zavrže.
Evidenčni stavek:
Ker je ustavna pritožba prepozna, jo je Ustavno sodišče zavrglo.
Geslo:
Rok za vložitev ustavne pritožbe.
Pravna podlaga:
Zakon o sodnem registru (ZSReg), 19. čl.

Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
26. 6. 1998
Vrsta odločitve:
sklep
Vrsta rešitve:
zavrženje
Dokument:
US19794
Up-173/98
24. 11. 1999
S K L E P
Ustavno sodišče je v postopku za preizkus ustavne pritožbe M.1 d.o.o., Ž., ki jo zastopata A. A. in B. B. ter C. C. in D. D. iz Z. na seji senata dne 24. novembra 1999
s k l e n i l o :
Ustavna pritožba M.1 d.o.o., A. A. in B. B. zoper sklep Višjega sodišča v Kopru št. Cpg 156/97 z dne 15. 5. 1997 se zavrže.
O b r a z l o ž i t e v
1. Pritožniki z ustavno pritožbo izpodbijajo v izreku navedeni sklep Višjega sodišča. Registrsko sodišče je v postopku za vpis v sodni register zavrnilo pritožbo M.1 zoper sklep sodnega referenta. Pritožnica, M.1, se je zoper sklep registrskega sodišča pritožila, in v pritožbi navedla, da se vsa dokumentacija, potrebna za vpis v register, nahaja pri njenem pooblaščencu, od katerega bi sodišče moralo pridobiti dokumente. Višje sodišče je pritožbo zavrnilo z obrazložitvijo, da dejanja in opustitve pooblaščenca v postopku učinkujejo enako kot dejanja in opustitve stranke ter da mora pritožnik svoje težave s pooblaščencem urediti sam. S tako razlago, ki je po mnenju pritožnikov nedopustna, ter v obrazložitvi izpodbijanega sklepa navedena brez ustrezne zakonske ali ustavne podlage, naj bi Višje sodišče kršilo določbe 2., 5., 14., 15., 22., 49., 59., 60. in 74. člena Ustave. Predlagajo, naj Ustavno sodišče odloči o ustavni pritožbi pred izčrpanjem pravnih sredstev.
2. Po določbi prvega odstavka 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba vloži v 60 dneh od dneva vročitve posamičnega akta, zoper katerega je mogoča ustavna pritožba. D. M.1 je bil izpodbijani sklep Višjega sodišča vročen dne 16. 6. 1997.
Ustavna pritožba, ki sta jo pritožnika M.1 in A. A. vložila dne 24. 6. 1998, pritožnik B. B. pa dne 22. 7. 1999 je torej prepozna. Stališče pritožnikov, da v zadevi niso izčrpana pravna sredstva ni pravilno. Iz 19. člena Zakona o sodnem registru (Uradni list RS, št. 13/94) in 34. člena Zakona o nepravdnem postopku (Uradni list SRS, št. 30/86 in 20/88) izhaja, da revizija zoper sklep sodišča druge stopnje, izdan v postopku za vpis v sodni register, ni dovoljena.
3. Ker je ustavna pritožba prepozna, jo je bilo zaradi tega treba zavreči. Ustavno sodišče izpolnjevanja drugih procesnih predpostavk ni preverjalo.
4. Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam - Lukić.
Predsednik senata
dr. Lojze Ude